Publication: Magyar Közlöny
Issue: MK-2003-1 (Year: 2003, Number: 1)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 92

a) Controlling szak A stratégiaalkotás és céllebontás komplex témakörbõl a vizsgázó tudja alkalmazni: — a szervezetek üzleti szempontú tagolását, — a stratégia és az operatív tervezés közötti kapcsolat megteremtésének lehetõségeit, — a stratégiai teljesítmény többdimenziós megközelítését (pénzügyi teljesítmény, vevõk, folyamatok, tanulás és fejlõdés), — a célok lebontását a Balanced Scorecard segítségével, — a stratégiai visszacsatolást és stratégiai tanulást, — a céllebontás szoftverrel való támogatását. Az üzletpolitika, üzleti döntések komplex témakörbõl a vizsgázó értse: — az üzletpolitika legfontosabb elemeit (piac-, termék-, árpolitika stb.), — a vállalat üzleti modelljét (eredmény, vagyoni helyzet, finanszírozás és likviditás közötti kapcsolat), — az üzleti tervezés célját és szereplõit, — az üzleti modellezést informatikai eszközökkel (OLAP technológia), — az üzleti tervezés modellezését, — az operatív célmeghatározást (az operatív keretek rendszerét, a beavatkozási lehetõségeket, a célokban való megegyezést stb.). A vezetõi számvitel komplex témakörbõl a vizsgázó tudja alkalmazni: — a vezetõi számvitel alapvetõ elemeit (jövedelmezõségszámítás, döntéstámogatás és teljesítményértékelés), — a tervezés, mérés és visszacsatolás egységes rendszerbe foglalását, — a jövedelmezõségszámítás alapegységeit: termékvonalak, piaci szegmensek, vevõcsoportok, — a jövedelmezõségszámítás, fedezetszámítás és elemzés, a folyamatköltség-számítás, valamint a célköltségszámítás informatikai támogatását (Delta Miner, OLAP technológia).

Source: https://magyarkozlony.hu/hivatalos-lapok/775afcfb8788a06a2d9ff72af37ae925afd9efb3/dokumentumok/a1ff5b9badf81c6812ffef08f92d0923cae3bd05/letoltes